 ಪ್ರಪಂಚದ ಇತರೆ ಪ್ರದೇಶಗಳಿಗೆ ಹೋಲಿಸಿದರೆ ಭಾರತದಲ್ಲಿರುವ ಅರಣ್ಯಪ್ರದೇಶ ಬಹು ಕಡಿಮೆ. ಪ್ರಪಂಚದ 1.8% ಅರಣ್ಯಪ್ರದೇಶ ಮಾತ್ರ ಭಾರತದಲ್ಲಿದೆ. ಏಷ್ಯವನ್ನು ಮಾತ್ರ ತೆಗೆದುಕೊಂಡರೆ ಅದರ 15% ಮಾತ್ರ. ಪ್ರಪಂಚದ ತಲಾ ಅರಣ್ಯಪ್ರದೇಶ 1.25 ಎಕರೆಗಳಿದ್ದರೆ ಅದು ಭಾರತದಲ್ಲಿ ಕೇವಲ 0.15 ಎಕರೆ ಮಾತ್ರವಾಗಿದೆ. ಭಾರತದ ರಾಷ್ಟ್ರೀಯ ಅರಣ್ಯ ನೀತಿಯ ಪ್ರಕಾರ ಒಟ್ಟು ಭೂಪ್ರದೇಶದ 1/3 ಭಾಗ ಅರಣ್ಯಮಯವಾಗಿರಬೇಕು. ಈ ನೇರದಲ್ಲಿ ಕರ್ಣಾಟಕದ ಪರಿಸ್ಥಿತಿ ಹೀಗಿದೆ 
<poem>

ಒಟ್ಟು ಭೂಪ್ರದೇಶ       3377690 ಚ.ಕಿ.ಮೀ.      191791 ಚ.ಕಿ.ಮೀ.

ಅರಣ್ಯ ಪ್ರದೇಶ      675538 ಚ.ಕಿ.ಮೀ.        38724 ಚ.ಕಿ.ಮೀ.

ಒಟ್ಟು ವಿಸ್ತೀರ್ಣದ ಸೇ.ಅ.ಪ್ರ.    20.55          20.19
</poem>

ಮೇಲಿನ ಅಂಕಿಅಂಶಗಳಿಂದ ಕರ್ಣಾಟಕದ ಅರಣ್ಯಪ್ರದೇಶ ಸಮಗ್ರಭಾರತದ್ದಕ್ಕಿಂತಲೂ ಸ್ವಲ್ಪ ಕಡಿಮೆ ಇರುವುದು ಕಂಡು ಬರುತ್ತದೆ. ಇದನ್ನು ಸರಿಪಡಿಸಲು ಹೆಚ್ಚು ಭೂ ಪ್ರದೇಶದಲ್ಲಿ ಅರಣ್ಯಗಳನ್ನು ಬೆಳೆಸಬೇಕಾಗಿದೆ.

 ಕರ್ಣಾಟಕದ ಅರಣ್ಯಗಳು ಅಗಲವಾದ ಎಲೆಗಳುಳ್ಳ ರೀತಿಯವು. ರಾಷ್ಟ್ರೀಯ ಪ್ರಾಮುಖ್ಯವುಳ್ಳ ಅನೇಕ ಮರಗಳು ಇಲ್ಲಿವೆ. ಟೆಕ್ಟೋನ ಗ್ರಾಂಡಿಸ್ (ತೇಗ), ದಾಲ್‍ಬರ್ಜಿಯ ಲ್ಯಾಟಿಫೋಲಿಯ (ಬೀಟೆ), ಟರ್ಮಿನೇಲಿಯ ಟೊಮೆಂಟೋಸ (ಮತ್ತಿ), ದಾಲ್‍ಬರ್ಜಿಯ ಸಿಸು (ಸಿಶ್ಮಬಾಗೆ) ಮತ್ತು ಡಿಪ್ಟಿರೊಕಾರ್ಪಸ್ (ಪದಾಕ್) ಜಾತಿಯ ಅನೇಕ ಪ್ರಭೇದಗಳು ಮುಂತಾದುವುದ ಹೇರಳವಾಗಿವೆ. ಶ್ರೀಗಂಧವಂತೂ ಸಂಪೂರ್ಣವಾಗಿ ಕರ್ಣಾಟಕದ್ದೇ ಆಗಿದೆ.

ವಿವಿಧ ರೀತಿಯ ಅರಣ್ಯಗಳು
ವಿತರಣೆ ಮತ್ತು ಬೆಳೆವಣಿಗೆಗಳು
ಷೋಲಾ ಅರಣ್ಯಗಳ ಮರಗಳು
ಇತಿಹಾಸ